ما أقول إلا هارد لك على الخروج المر من كأس ولي العهد البارحة. للأسف أنا لاحظت في عدة مباريات حاسمة وأمام فرق كبيرة الأهلي يضيع المباراة في آخر الدقائق و البطولات أبدا ما تجي بهذي الطريقة. للأسف لعيبة الدفاع عندهم نقص شديد في التركيز وضعيفين في المراقبة. لو تذكروا مباراة الاتحاد في الدور الأول خسرنا المباراة في الدقيقة 85 ومن كورة ثابتة وجات في راس أقصر لاعب اللي هو كيتا وما كان مراقبه أحد . ثانيا مباراة الهلال في الدور الثاني جاب مالك التعادل في الدقيقة 90 وخسرنا! أبدا مو معقول نخسر ولو تلاحظوا انه ياسر عدا من ثلاثة مدافعين! وأخيرا مباراة أمس الهدف الأول صالح بشير لوحده مرتاح واللعيبة كانوا يفكروا في المباراة النهائية! والهدف الثاني لو تشوفوا كيف خط الدفاع واقف تقول انه الهدف جاي من قبل ما يشوت تاجو. الاثنين القلوب ، عبدربه و محمد عيد، جنحوا مع تاجو وفي الجهة الثانية لاعبين من الاتفاق مع حسين عبدالغني! زي ما قال الشنيف تنظيم دفاعي سيء. والحل في هذي المشكلة هو مدافع قائد بمواصفات خالد بدرة لأنه لاعب يلعب بعقله.